cyanic-selkie/wikianc huggingface dataset:
லினக்சு
குனூ/லினக்ஸ் (GNU/Linux) என்பது கணினிகளில் உள்ள ஓர் இயக்குதளமாகும். இவ்வியக்குதளம் பொதுவாக லினக்ஸ் என்ற பெயரால் அறியப்படுகிறது. ஆனாலும், இதன் மிகச்சரியான நிறுவன ஏற்புப் (உத்தியோகபூர்வமான) பெயர் குனூ/லினக்ஸ் என்பதேயாகும்.லினக்ஸ் பரவலாக மஞ்சள்-கருப்பு-வெள்ளை பென்குயின் பறவைச் சின்னத்தால் அடையாளப்படுத்தப்படுகிறது. ஆப்பிள் மாக்கின்டோஷ், யுனிக்ஸ், சொலாரிஸ், பீ எஸ் டீ (BSD), மைக்ரோசாப்ட் விண்டோஸ் போலவே இதுவும் ஒரு இயக்குதளம் என்ற போதிலும் தத்துவ அடிப்படையில் இது மற்றவற்றிலிருந்து பெரிதும் வேறுபடுகிறது.
தத்துவம்
குனூ/லினக்ஸ் இயக்கத்தளம் கட்டற்ற தத்துவத்தின் அடிப்படையில் உருவாக்கப்பட்டிருப்பதோடு இதன் மென்பொருட் பகுதிகள் யாவும் திறந்த ஆணைமூலமாக, பொதுமக்கள் உரிமத்தின்அடிப்படையில் உருவாக்கப்பட்டு வழங்கப்படுகிறது.
இதன் ஆணைமூலத்தினை அனைவரும் இலவசமாக பெற்றுக்கொள்ளலாம். அவ்வாணை மூலத்தை கற்றுக்கொண்டு, அதனை மேம்படுத்துவதன் மூலம் இவ்வியக்குதளத்தின் பகுதிகளில் மாற்றங்களை மேம்பாடுகளை எந்தவித கட்டுப்பாடுகளுமின்றி மேற்கொள்ளலாம். இதனை எந்தக்கட்டுப்பாடுகளுமின்றி நகலெடுத்து பொதுமக்கள் உரிம அடிப்படையில் வழங்கலாம் (பகிர்ந்துகொள்ளலாம்) அல்லது பொதுமக்கள் உரிம ஒப்பந்தத்தின்படி பணத்துக்கு விற்கலாம்.
இவ்வியக்குதளதளம், லினக்ஸ் கரு, குனூ திட்ட மென்பொருட்கள், ஏனைய திறந்த ஆணைமூல மென்பொருட்கள் என்பவற்றின் தொகுப்பாகும்.
வழங்கல்கள்
தனிக் கட்டுரை: லினக்ஸ் வழங்கல்கள்
குனூ/லினக்ஸ் பற்றி முதன்முதல் அறிந்துகொள்பவர்களுக்கு பெரும் விளக்கப் போதாமையை கொடுக்கும் எண்ணக்கரு வழங்கல்கள் என்பதாகும்..
இவ்வியக்குதளம் பொதுவாக பயனர்மட்டத்தில் வழங்கல்களாகவே கொடுக்கப்படுகிறது. வழங்கல்களை பெற்று க்னூ/லினக்ஸ் இயங்குதளத்தை நிறுவிக்கொள்வதே வசதியானதாகும். தேர்ந்த பயனர் ஒருவரே க்னூ/லினக்ஸ் இயக்குதளத்தை அடிப்டையிலிருந்து நிறுவிக்கொள்ள முடியும்.
220px|thumb|right|[[உபுண்டு]]
குனு
1983 ல் ரிச்சர்ட் ஸ்டால்மேன் தொடங்கிய குனு திட்டம்,முற்றிலும் இலவசமான மென்பொருளாக " யுனிக்ஸ் இணக்கமான மென்பொருள் அமைப்பு " உருவாக்கும் நோக்கத்துடன் 1984 இல் தொடங்கியது. பின்னர்,1985 ஆம் ஆண்டு, ஸ்டால்மேன் இலவச மென்பொருள் அறக்கட்டளை தொடங்கி 1989 இல் பொது மக்கள் உரிம குனு-ஐ( குனு ஜிபிஎல் ) எழுதினார். 1990 ல் குனூ செயல் திட்டம் ஏறத்தாழ நிறைவடையும் நிலையை அண்மித்தது. ஓர் இயக்குதளத்துக்கு தேவையான செயலிகள், காம்பைலர்கள், உரைத்தொகுப்பிகள், யுனிக்சை ஒத்த ஆணைமுகப்பு (command shell) போன்றவை அனைத்தும் செய்து முடிக்கப்பட்டுவிட்டன. மிக அடிப்படை நிலையில் இருக்கும் கரு (கருனி) ( kernel) ஒன்றை உருவாக்கும் பணி மட்டுமே முற்றுப்பெறவில்லை. அப்போது GNU Hurd என்ற கரு (கருனி) வடிவமைக்கப்பட்ட வண்ணமிருந்தாலும், அது போதாததாகவே உணரப்பட்டது.
பி.எஸ்.டி
இணைய பி.எஸ்.டி, ஓப்பன் பி.எஸ்.டி மற்றும் ஃப்ரீ லினக்ஸ்லிருந்து உருவாக்கப்பட்டது.சட்ட சிக்கல்கள் காரணமாக 1992 வரை இது வெளியிடப்படவில்லை.லினஸ் டோர்வால்ட்ஸ் 386BSD உரிய நேரத்தில் கிடைக்க இருந்திருந்தால் , அவர் ஒருவேளை லினக்ஸ் உருவாக்கிருக்க மாட்டேன் என்று கூறியுள்ளார்.
மினிக்ஸ்
மினிக்ஸ் என்பது ஆண்ட்ரூ எஸ் தனென்பாம் எழுதிய ஒரு மலிவான யூனிக்ஸ் போன்ற இயக்க அமைப்பு ஆகும்.2005 ஆம் ஆண்டு இதன் 3 பதிப்புலிருந்து,மினிக்ஸ் இலவசமாக மாறியது. 1991-ல் லினஸ் டோர்வால்ட்ஸ் என்பவர், மினிக்ஸ் என்ற மென்பொருளை மேம்படுத்த முயன்றுகொண்டிருந்தார். இதற்கான அனுமதி மறுக்கப்படவே, மினிக்சை ஒத்த இயக்குதளம் ஒன்றை வடிவமைக்கத் தொடங்கினார். இதன் படிவளர்ச்சி நாளடைவில் ஒரு முழுமையான இயக்குதள கருவைத் (கருனியைத்) தந்தளித்தது.
அக்காலத்தில் லினக்சை செயற்படுத்த மினிக்ஸ் தொகுதி தேவைப்பட்டது. லினக்ஸ் கருவினை (கருனியை) செயற்படுத்த ஒரு சிறந்த இயக்குதளத்தின் தேவை உணரப்பட்ட நிலையில் லினஸும் அவருடன் பணியாற்றிய ஏனைய நிரலாளர்களும் க்னூ செயற்றிட்டத்தின் மென்பொருட்களுடன் லினக்சை ஒருங்கிணைப்பது என்ற முடிவுக்கு வந்தனர்.
பயன்பாடுகள்
இது பொது நோக்கத்திற்காக பயன்படுத்த வடிவமைக்கப்பட்ட இயக்குதளமயினும் இதன் கணினி கட்டமைப்பு ஆதரவு, உட்பொதிக்கப்பட்ட அமைப்புகள், ஸ்திரத்தன்மை, பாதுகாப்பு,பல்வேறு மொழி ஆதரவு ஆகியவற்றிக்காக மீத்திறன் கணினிகள் மற்றும் வழங்கிகளில் பயன்படுத்தப்படுகிறது. ஒரு குறிப்பிட்ட பயனரின் சூழலில் நிபுணத்துவத்திர்க்காக சில வழங்கல்களுக்கென்றே பிரத்யேக இலவச மென்பொருள் உள்ளன. தற்போது, முன்னூறு வழங்கல்கள் உருவாக்கப்பட்டாலும் ஒரு டஜன் வழங்கல்கள் மிகவும் பிரபலமாக பயன்படுத்தப்படுகிறது. லினக்ஸ் பரவலாக ஏற்கப்பட்ட இயங்குதள கர்னலாக உள்ளது.லினக்ஸ் கர்னல் கணினி கட்டமைப்புகள் மிகவும் பலவித பயன்பாடுகளை கொண்டது. கையடக்க ARM,அடிப்படை ஐபெக் மற்றும் IBM இன் z9,Z10 மைய கணினிகள்,அலைபேசிகளில் இருந்து மீக்கணினிகள் வரை பல சாதனங்களில் விசேஷ வழங்கல்களக உள்ளன.
தனிநபர் கணினி
தனிநபர் கணினிகள் மற்றும் மடிக்கணினிகளில் தரத்தினால் லினக்ஸின் பயன்பாடு பல ஆண்டுகளாக அதிகரித்து வருகிறது. தற்போது மிகவும் பிரபலமாக 2 வழங்கல்கள் உள்ளன அவை குநோம், மற்றும் கே டீ ஈ பிளாஸ்மா இயக்குதளம்
வழங்கிகள்,மைய அலுவலககணினிகள் மற்றும் மீக்கணினிகள்
லினக்ஸ் வழங்கி இயக்க அமைப்புகள் நீண்ட காலமாக அதிகமாக பயன்படுத்தப்பட்டு வருகின்றன, Netcraft அமைப்பின் செப்டம்பர் 2006 அறிக்கையில் உலகின் பத்து மிகவும் நம்பகமான இணைய நிறுவனங்களில் எட்டு தங்கள் இணைய வழங்கிகளில் லினக்சை பயன் படுத்துவதாக கூறியது. ஜூன் 2008 ல் பத்தில் ஐந்து லினக்ஸ்,மூன்று ஃப்ரீ பி.யஸ்.டி, மற்றும் இரண்டில் மைக்ரோசாப்ட் பயன்படுவதாகவும்,பிப்ரவரி 2010 ல் இருந்து, பத்தில்சிறந்த பத்தில் ஆறு பத்தில்,இரண்டு  ஃப்ரீ பி.யஸ்.டி, மற்றும் ஒன்று மைக்ரோசாப்ட் இயக்குதளம் என் குறிப்பிட்டது.
வெளியிணைப்புக்கள்
பகுப்பு:குனூ பகுப்பு:லினக்சு பகுப்பு:பல்லியக்குதள மென்பொருட்கள்
சுவேதா திரிபாதி
சுவேதா திரிபாதி சர்மா (Shweta Tripathi Sharma) (பிறப்பு 6 சூலை 1985) ஓர் இந்திய நடிகை ஆவார். 2018இல் ஒளிபரப்பப்பட்ட, மிர்சாபூர் என்ற தொலைக்காட்சித் தொடரில் கோலு குப்தாவின் கதாபாத்திரத்திற்காக பிரபலமாக அறியப்பட்டவர். தயாரிப்பு உதவியாளராகவும் உதவி இயக்குனராகவும் தனது திரைப்பட வாழ்க்கையைத் தொடங்கினார். ஆனால் பாலிவுட் திரைப்படத் துறையிலும், வலைத் தொடர்களிலும் தனது நடிப்பிற்காக பரந்த அங்கீகாரத்தையும் பாராட்டுகளையும் பெற்றார். குறிப்பிடத்தக்க திரைப்படங்களில் மசான் (2015), ஹராம்கோர் (2017) ஆகியவை அடங்கும்.
சொந்த வாழ்க்கை
சுவேதா திரிபாதி 6 சூலை 1985 அன்று புது தில்லியில் பிறந்தார். இவரது தந்தை இந்திய ஆட்சிப் பணியில் பணிபுரிகிறார். இவரது தாயார் ஓய்வு பெற்ற ஆசிரியர். இவருடைய தந்தையின் வேலை காரணமாக குடும்பம் நிறைய நகரங்களுக்கு நகர்ந்தது. திரிபாதி தனது குழந்தைப் பருவத்தை அந்தமான் நிக்கோபார் தீவுகளிலும், மகாராட்டிராவில் மும்பையிலும் கழித்தார். அந்தமானில் தனது மகிழ்ச்சியான நேரத்தை இவர் விவரிக்கிறாள்: "அப்போதுதான் நான் பயணம் செய்வதையும், வெளியில் இருப்பதையும் விரும்புனேன். ஒவ்வொரு வார இறுதியும் ஒரு புதிய தீவில் சுற்றுலாவாக இருந்தது. அது ஒரு வளமான அனுபவமாக இருந்தது ".
சுவேதா திரிபாதி இடைநிலைக் கல்வியைத் தொடர புது தில்லிக்குச் சென்றார். ஆர்.கே.புரத்தில் அமைந்துள்ள தில்லி பொதுப் பள்ளியில் பயின்றார். பின்னர் இவர் தேசிய உடையலங்கார தொழிழ் நுட்பக் கல்லூரியில் கல்லூரியில் உடையலங்காரத்தில் தொடர்பியலில் பட்டம் பெற்றார்.
திருமணம்
இவர் நடிகரும் ராப் பாடகருமான சைதன்யா சர்மாவை சூன் 29, 2018 அன்று திருமணம் செய்து கொண்டார்.
தொழில்
சுவேதா பெரும்பாலும் மசான் படத்தில் நடித்ததற்காக அறியப்படுகிறார். டிஸ்னி இந்தியாவின் கியா மஸ்த் ஹே லைஃப் என்ற நகைச்சுவைத் தொலைக்காட்சித் தொடரில் ஆண் கதாபாத்திரமான ஜெனியா கான் வேடத்திலும் இவர் நடித்தார். டாட்டா ஸ்கை, மெக்டொனால்ட்சு, வோடபோன் போன்ற நிறுவனக்களின் விளம்பரங்களிலும் இவர் தோன்றினார். டாட்டா ஸ்கை பதிவிறக்கம், மெக்டொனால்ட்சு, தனிஷ்க் நகைக் கடை சமீபத்தில் டாட்டா தேனீர் போன்ற விளம்பரங்களிலும் இவர் தோன்றுகிறார். பெமினா என்ற மகளிர் இதழின் புகைப்பட ஆசிரியராகவும் இருந்தார். கியா மஸ்த் ஹே லைஃப் தொடருக்கு முன், இவர் மும்பையில் பணிபுரிந்தார். ஆல் மை டீ புரொடக்ஷன்ஸ் என்ற நாடக நிறுவனத்தையும் நடத்தி வந்தார்.
இந்தியாவின் தி வால்ட் டிஸ்னி நிறுவனத்தின் ஸ்டார் இந்தியாவுக்கு சொந்தமான "பிண்டாஸ்" என்ற கட்டணத் தொலைக்காட்சியின் ஒரு பகுதியாக இருந்தார். சரவண ராஜேந்திரன் இயக்கிய "மெஹந்தி சர்க்கஸ்" மூலம் தமிழ் திரைப்படத்தில் அறிமுகமானார். ஐ-போனில் எடுக்கப்பட்ட "விலங்கியல் பூங்கா" (Zoo) என்ற இந்தியாவின் முதல் முழு நீளத் திரைப்படத்தின் ஒரு பகுதியாக இவர் இருந்தார். மிர்சாபூர் என்ற வலைத் தொடரில் சுய இன்பம் அனுபவித்து பெண்களின் பாலுணர்வை வெளிப்படையாக சித்தரித்த கோலு குப்தா பாத்திரம் பாராட்டப்பட்டது. இந்தத் தொடர் மிக உயர்ந்த தரவரிசையில் இருந்தது. திரிபாதியின் சமீபத்திய படமான கோன் கேஷ் இவரது இலட்சியப் படமாகும். இதில் இவர் இளம் பருவ நடனக் கலைஞராக நடித்தார். இதில் இவர் தனது தலை முடியை முழுவதும் கத்தரித்துவிட்டு சுய மரியாதையை இழந்து நிற்பவராக நடித்திருந்தார்.
நில ஓநாய்
நில ஓநாய் ( Aardwolf ) என்பது பூச்சியுண்ணி கழுதைப்புலி இனமாகும். இது கிழக்கு மற்றும் தெற்கு ஆப்பிரிக்காவை பூர்வீகமாகக் கொண்டது. இதன் பொதுப் பெயரான அர்த்வுல்ப் என்பது ஆப்பிரிக்கானா மற்றும் இடச்சு மொழியில் "நில ஓநாய்" என்று பொருள்படும். இது மான்ஹார்-நரி (ஆப்ரிகானா " மான் -நரி"), கரையான் உண்ணி கழுதைப்புலி  இதன் குதச் சுரப்பியில் இருந்து திரவத்தை சுரக்கும் பண்பானது, ஆப்பிரிக்க சிவெட் உடன் ஒத்துள்ளது. இதனால் சிவெட் கழுதைப்புலி என்றும் அழைக்கப்படுகிறது.
ஊனுண்ணி வரிசையில் உள்ள இதன் உறவினர்கள் பலரைப் போல, நில ஓநாய் பெரிய விலங்குளை வேட்டையாடுவதில்லை. இது பூச்சிகளையும், அவற்றின் குடம்பிகளையும், முதன்மையாக கறையான்களை உண்கிறது; ஒரு நில ஓநாய் அதன் ஒட்டும் தன்மையுள்ள, நீண்ட நாக்கைப் பயன்படுத்தி ஒரே இரவில் 300,000 கரையான்களை உண்ணும். நில ஓநாயின் நாக்கு கரையான்களின் கடுமையான கடியைத் தாங்கும் அளவுக்கு உறுதியானதாக மாறியுள்ளது.
நில ஓநாய் கிழக்கு மற்றும் தெற்கு ஆப்பிரிக்காவின் வளர்ச்சி குன்றிய மரங்கள், புதர்கள் சூழ்ந்த திறந்த நிலங்கள் கொண்ட புதர்க்காடுகளில் வாழ்கிறது. இது ஒரு இரவாடி ஆகும். பகலில் வளைகளில் ஓய்வெடுக்கிறது. இரவில் வெளியே வந்து உணவைத் தேடுகிறது.
சொற்பிறப்பியல்
புரோட்டீல்ஸ் என்ற இதன் பேரினப் பெயர் கிரேக்கச் சொல்லான, ப்ரோட்டோஸ் மற்றும் டெலியோஸ் ஆகிய இரண்டு சொற்களைக் கொண்டு உருவானது. இதன் பொருள் "முன்னால் முழுமையானது" என்பதாகும். அதாவது இவற்றின் முன் கால்களில் ஐந்து கால்விரல்களும், பின்புறத்தில் நான்கு விரல்களும் உள்ளன. இதன் அடிப்படையில் இப்பெயர் உருவானது. இதன் சிற்றினப் பெயரான கிரிஸ்டேடஸ், என்பது இலத்தீன் மொழியிலிருந்து வந்தது. அவற்றின் உடலில் உள்ள பிடரி மயிருடன் தொடர்புடையதாக "சீப்புடன் வழங்கப்பட்டது" என்று பொருள் கொண்டது.
விளக்கம்
thumb| நாக்கை வெளியே நீட்டியுள்ள நில ஓநாய். அதில் உள்ள நாக்காம்புருக்களைக் கவனியுங்கள் நில ஓநாய் வரிக் கழுதைப்புலியை ஒத்திருக்கிறது. ஆனால் இதற்கு மிகவும் ஒடுங்கிய முகவாய், மஞ்சள் நிற உரோமங்களின் மேல் கருப்பு செங்குத்து பட்டைகள் இருக்கும். மேலும் கழுத்தின் மேலும் முதுகு நெடுகவும், நீண்ட தனித்துவமான பிடரி மயிர் இருக்கும். நில ஓநாய் அச்சுறுத்தல் நேரும்போதோ அல்லது மோதலுக்கு தயாராகும்போதோ தன் உடலைப் பெரிதாகக் காட்டும் வகையில் உடல் உரோமங்களை சிலிர்த்து மேனியை பெரியதாக காட்டுகிறது. இதன் கீழ் கால் (முழங்காலுக்கு கீழே) முழுவதும் கருப்பாக இருகும். வால் மயிரடர்ந்ததாக கருப்பு முனை கொண்டதாக இருக்கும்.
நில ஓநாய் சுமார் 55 முதல் 80 செமீ (22 முதல் 31 அங்குலம்) நீளம் கொண்டது. இதன் மயிரடர்ந்த வால் தவிர்த்து, சுமார் 20–30 செமீ (7.9–11.8 அங்குலம்) நீளம் கொண்டது. நிற்கும்போது தோள்கள் வரை சுமார் 40 முதல் 50 செமீ (16 முதல் 20 அங்குலம்) உயரம் வரை இருக்கும். வயதுக்கு வந்த ஓரு நில ஓநாய் தோராயமாக 7-10 கிலோ எடையுள்ளதாக இருக்கும், சில சமயங்களில் 15 கிலோ வரையும் எட்டும். கண்டத்தின் தெற்கில் உள்ள ஓநாய்கள் கிழக்குப் பகுதியில் உள்ளதை விட சிறியதாக  இருக்கும். இதனால் ஹயனிடே குடும்பத்தில் தற்போதுள்ள மிகச்சிறிய உறுப்பினராக நில ஓநாய் உள்ளது. கழுதைப் புலிகளைப் போலன்று நில ஓநாய்களின்ன் முன் கால்களில் ஐந்து விரல்களைக் கொண்டுள்ளது. இவற்றின் பற்களும், மண்டை ஓடுகளும் கழுதைப் புலிகளின் வடிவத்தை ஒத்தவை, இருப்பினும் இவை மிகவும் சிறியவை. மேலும் இவற்றின் கடைவாய்ப்பற்கள் பூச்சிகளை உண்பதற்கு ஏற்றைவையாக உள்ளன. இவை கோரைப்பற்களைக் கொண்டுள்ளன என்றாலும், மற்ற கழுதைப்புலிகளைப் போலல்லாமல், இந்த பற்கள் முதன்மையாக சண்டைக்கும், பாதுகாப்பிற்காக மட்டுமே பயன்படுத்தப்படுகின்றது. இதன் காதுகள், பெரியதாக, வரிக் குழுதைப் புலிகளைப் போலவே இருக்கும்.
நில ஓநாய்க்கு வயதாகும்போது, பொதுவாக அதன் பற்களில் சில உதிர்கிறன்றன. இருப்பினும் இது மென்மையான பூச்சிகளையே உணவாக கொள்வதால் இதன் உணவுப் பழக்கத்தில் பெரியதாக எந்த தாக்கத்தையும் ஏற்படுத்துவதில்லை.
பரவலும், வாழ்விடமும்
நில ஓநாய்கள் மலைப்பகுதிகளைத் தவிர்த்து, திறந்த, வறண்ட சமவெளிகள் மற்றும் புதர்க் காடுகளில் வாழ்கின்றன. இவற்றின் குறிப்பிட்ட உணவுப் பழக்கத்தின் காரணமாக, ஹோடோடெர்மிடிடே குடும்பக் கரையான்கள் காணப்படும் பகுதிகளில் மட்டுமே காணப்படுகின்றன. இக்குடும்பத்தைச் சேர்ந்த கரையான்கள் இறந்த மற்றும் காய்ந்த புற்களை சார்ந்துள்ளன. மேலும் விவசாய நிலங்கள் உட்பட புல்வெளிகள் மற்றும் சவன்னாக்களில் அதிக அளவில் வாழ்கின்றன.
நில ஓநாய்களில் இரண்டு வேறுபட்ட குழுக்கள் உள்ளன: ஒன்று தெற்கு ஆப்பிரிக்காவிலும், மற்றொன்று கிழக்கு மற்றும் வடகிழக்கு ஆப்பிரிக்காவில் காணப்படுகின்றன. இடையில் உள்ள மியோம்போ காடுகளில் இந்த இனங்கள் இல்லை.
ஒரு வயது வந்த ஜோடி, அவர்களின் மிக அண்மை சந்ததிகளுடன் சேர்ந்து, 1 - 4 km2 நிலப்பரப்பை ஆக்கிரமித்துள்ளன.
நடத்தையும் சூழலியலும்
இடது|thumb| சான் அன்டோனியோ விலங்குக்காட்சிசாலையில் நில ஓநாய் நில ஓநாய்கள் கூச்ச சுபாவம் கொண்டவையாகவும், இரவாடிகளாகவும், பகலில் வளைகளில் தூங்குபவையாகவும் உள்ளன. இவை, சில சமயங்களில் குளிர்காலத்தில், பகலில் இரை தேடும். ஏனெனில் இவை இரவில் வளைகளிலேயே தங்கி உடல் வெப்பத்தை பாதுகாக்கின்றன.
இவை பெரும்பாலும் தனித்து வாழும் விலங்குகள் என தவறாகப் புரிந்து கொள்ளப்படுகின்றன. உண்மையில், இவை தங்கள் குட்டிகளுடன் ஒரு துணையுடன் குடும்பமாக வாழ்கின்றன. இவற்றின் எல்லைக்குள் ஊடுருவும் விலங்கை சுமார் 400 மீட்டர் (1,300 அடி) வரை அல்லது எல்லைவரை துரத்துகின்றன. ஊடுருவும் விலங்கு அரிதாக அகப்பட்டால், ஒரு சண்டை நடக்கும், அது மென்மையான கொக்கரிப்பு, கரகரப்பான குரைப்பு மற்றும் ஒரு வகையான கர்ஜனை ஆகியவற்றுடன் எதிர்கொள்ளும். பெரும்பாலான ஊடுருவல்கள் இனச்சேர்க்கை காலத்தில் நிகழ்கின்றன. அவை வாரத்திற்கு ஒரு முறை அல்லது இரண்டு முறை நிகழலாம். உணவு பற்றாக்குறையாக இருக்கும் போது, மோசமான பிராந்தியம் கைவிடப்படலாம். மேலும் மூன்று ஜோடிகள் ஒரு பிரதேசத்தை ஆக்கிரமிக்கலாம்.
இனப்பெருக்கம்
சூல்காலம் 89 முதல் 92 நாட்கள் வரை நீடிக்கும். மழைக்காலத்தில் (நவம்பர்-திசம்பர்) இரண்டு முதல் ஐந்து குட்டிகளை (பெரும்பாலும் இரண்டு அல்லது மூன்று) ஈனும். அச்சமயம் கரையான்களின் பெருக்கம் சிறப்பாக இருக்கும் என்பது குறிப்படத்தக்கது. குட்டிகள் பிறந்த சமயத்திலேயே கண்களைத் திறந்துள்ளன. அவை சுமார் 200-350 கிராம் வரை எடையுள்ளவையாக இருக்கும். முதல் ஆறு முதல் எட்டு வாரங்கள் அவை தங்கள் பெற்றோருடன் வளையில் பாதுகாப்பாக இருக்கின்றன. தாய் உணவு தேடப் போகும்போது போது ஆண் இரவில் ஆறு மணி நேரம் வரை குட்டிகளைப் பாதுகாக்கும். மூன்று மாதங்களுக்குப் பிறகு, அவை பெற்றோரின் மேற்பார்வையில் உணவு தேடத் தொடங்கும். அடுத்த நான்கு மாதங்களுக்குள் அவை பொதுவாக சுதந்திரமாக திரியத் துவங்கும். இருப்பினும் அவை பெரும்பாலும் அடுத்த இனப்பெருக்க காலம் வரை தங்கள் தாயுடன் வளைக்குளேயே தங்கி இருக்கும். அடுத்து குட்டிகள் பிறப்பதற்குள், வளர்ந்த குட்டிகள் வெளியேறிவிடும். தரை ஓநாய்கள் பொதுவாக ஒன்றரை முதல் இரண்டு வயதுக்குள் பாலியல் முதிர்ச்சி அடைகின்றன.
பாதுகாப்பு
நில ஓநாய்களின் எண்ணிக்கை குறைவதாக கருதப்படவில்லை. கிழக்கு ஆப்பிரிக்கா முழுவதும் ஒப்பீட்டளவில் பரவலாக உள்ளன. இதனால், பன்னாட்டு இயற்கை பாதுகாப்பு சங்கத்தால் நில ஓநாய் தீவாய்ப்புக் கவலை குறைந்த இனம் என்று வகைபடுத்தபட்டுள்ளது. சில பகுதிகளில், இவை கால்நடைகளை வேட்டையாடுகிறன என்ற தவறான நம்பிக்கையினால் துன்புறுத்தப்படுகிறன; இருப்பினும், இவை உண்மையில் விவசாயிகளுக்கு நன்மை பயப்பவை. ஏனெனில் இவை தீங்கு விளைவிக்கும் கரையான்களை சாப்பிடுகின்றன. மற்ற பகுதிகளில், விவசாயிகள் இதன் நன்மையை புரிந்துள்ளனர். ஆனால் இவை சில சமயங்களில் அவற்றின் உரோமங்களுக்காக கொல்லப்படுகிறன. நாய்கள், பூச்சிக்கொல்லிகள் போன்றவை தரை ஓநாய்களுக்கு பொதுவாக ஆபத்தை விளைவிக்கின்றன.
வளர்ப்பில்
thumb| புரோட்டல்ஸ் கிரிஸ்டேடஸின் விளக்கம் ஜெர்மனியில் உள்ள பிராங்பேர்ட் விலங்குகக்காட்சிசாலையில் 18 ஆண்டு 11 மாத வயதான மிக வயதான நில ஓநாய் இருந்தது.
வெளி இணைப்புகள்
பகுப்பு:தெற்கு ஆப்பிரிக்கப் பாலூட்டிகள் பகுப்பு:Wikipedia articles incorporating a citation from the 1911 Encyclopaedia Britannica with Wikisource reference
கன நீர்
கன நீர் (Heavy water) என்பது D2O என்ற மூலக்கூறு வாய்ப்பாட்டால் விவரிக்கப்படும் தண்ணீரின் ஒரு வகையாகும். கன ஐதரசனும் இரண்டு மூலக்கூறு ஆக்சிசனும் சேர்ந்து கனநீர் உருவாகிறது. இதை 2H2O என்ற வாய்ப்பாட்டாலும் குறிப்பர். தண்ணீரில் இயல்பாகக் காணப்படும் தியூட்டிரியம் என்ற ஐதரசனின் ஐசோடோப்பு கனநீரில் அதிகமாகக் காணப்படும். கன நீரில் இருக்கும் ஐதரசன் கன ஐதரசன் எனப்படுகிறது. இதை 2H அல்லது D என்ற வாய்ப்பாட்டால் குறிப்பர். பொதுவான ஐதரசனை ஐதரசன்-1 ஐசோடோப்பு அல்லது புரோட்டியம் என்பர். இதுவே சாதாரண நீரின் பெரும்பகுதியை உருவாக்குகிறது .கனநீரில் டியூட்டிரியத்தின் இருப்பு தண்ணீருக்கு வெவ்வேறு அணு பண்புகளை அளிக்கிறது. மேலும் நிறை அதிகரிப்பு சாதாரண நீருடன் ஒப்பிடும்போது சற்று மாறுபட்ட இயற்பியல் மற்றும் வேதியியல் பண்புகளை அளிக்கிறது.
விளக்கம்
டியூட்டிரியம் ஐதரசனின் ஓர் ஐசோடோப்பு ஆகும், ஒரு நியூட்ரான் மற்றும் ஒரு புரோட்டானைக் கொண்ட அணுக்கருவை இது கொண்டுள்ளது. ஆனால் புரோட்டியம் எனப்படும் சாதாரண ஐதரசன் அணுவின் கரு ஒரேயொரு புரோட்டானைக் கொண்டுள்ளது. கூடுதல் நியூட்ரான் ஒரு டியூட்டிரியம் அணுவை ஒரு புரோட்டியம் அணுவை விட இரு மடங்கு கனமாக ஆக்குகிறது. கனமான நீரின் ஒரு மூலக்கூறு சாதாரண நீரின் இரண்டு புரோட்டியம் அணுக்களுக்கு பதிலாக இரண்டு டியூட்டிரியம் அணுக்களைக் கொண்டுள்ளது. எவ்வாறாயினும், ஒரு கன நீர் மூலக்கூறின் எடை ஒரு சாதாரண நீர் மூலக்கூறின் எடையிலிருந்து கணிசமாக வேறுபடுவதில்லை, ஏனென்றால் நீரின் மூலக்கூறு எடையில் 89% இரண்டு ஐதரசன் அணுக்களைக் காட்டிலும் ஒற்றை ஆக்சிசன் அணுவிலிருந்து வருகிறது. கன நீர் என்ற பேச்சுமொழி பெரும்பாலும் செறிவூட்டப்பட்ட நீர் கலவையை குறிக்கிறது, இதில் பெரும்பாலும் டியூட்டிரியம் ஆக்சைடு D2O மட்டும் கலந்திருக்கும் என்றும் கருதப்படுகிறது. ஆனால் இதில் சில ஐதரசன் டியூட்டிரியம் ஆக்சைடு சேர்மம் மற்றும் சிறிய அளவு சாதாரண ஐதரசன் ஆக்சைடு H2O சேர்மம் போன்றவையும் கலந்திருக்கும்.. உதாரணமாக, காண்டு அணு உலைகளில் பயன்படுத்தப்படும் கன நீர் 99.75% ஐதரசன் அணு-பின்னத்தால் செறிவூட்டப்பட்டுள்ளது- அதாவது ஐதரசன் அணுக்களில் 99.75% கன ஐதரசன் வகையைச் சேர்ந்தவையாகும். சாதாரண நீரில் ஒரு மில்லியன் ஐதரசன் அணுக்களுக்கு சுமார் 156 டியூட்டிரியம் அணுக்கள் மட்டுமே உள்ளன. இதன் பொருள் 0.0156% ஐதரசன் அணுக்கள் மட்டுமே கனமான வகையைச் சேர்ந்தவையாகும்.
கன நீர் கதிரியக்கத் தன்மை கொண்டது அல்ல. இதன் தூய்மையான வடிவத்தில், தண்ணீரை விட 11% அதிக அடர்த்தியைக் கொண்டுள்ளது, ஆனால் மற்றபடி இயற்பியல் ரீதியாகவும் வேதியியல் ரீதியாகவும் ஒத்திருக்கிறது. ஆயினும்கூட, டியூட்டிரியம் கொண்ட நீரில் உள்ள பல்வேறு வேறுபாடுகள் (குறிப்பாக உயிரியல் பண்புகளை பாதிக்கும்) பொதுவாக நிகழும் ஐசோடோப்பு-பதிலீடு செய்யப்பட்ட வேறு எந்த கலவையையும் விட அதிகமானவையாகும். ஏனென்றால் நிலையான கன ஐசோடோப்புகளில் டியூட்டிரியம் தனித்துவமானது, இது இலேசான ஐசோடோப்பை விட இரு மடங்கு கனமாக இருக்கும். இந்த வேறுபாடு நீரின் ஐதரசன் ஆக்சிசன் பிணைப்புகளின் வலிமையை அதிகரிக்கிறது, மேலும் சில உயிர்வேதியியல் வினைகளுக்கு முக்கியமான வேறுபாடுகளை ஏற்படுத்த இது போதுமானது. மனித உடலில் இயற்கையாகவே சுமார் ஐந்து கிராம் கன நீருக்குச் சமமான டியூட்டிரியம் உள்ளது, இது மனிதனுக்கு பாதிப்பில்லாததாகும். உயிரினங்களின் உடலில் ஒரு பெரிய பகுதி (> 50%) கன நீரால் மாற்றப்படும் போது செல் செயலிழப்பும் இறப்பும் ஏற்படுகிறது.
டியூட்டிரியம் கண்டுபிடிக்கப்பட்ட சில மாதங்களுக்குப் பிறகு, 1932 ஆம் ஆண்டில் கன நீர் முதன்முதலில் உற்பத்தி செய்யப்பட்டது. 1938 ஆம் ஆண்டின் பிற்பகுதியில் அணுக்கருப் பிளவும் கண்டுபிடிக்கப்பட்டது. நியூட்ரான் கட்டுப்படுத்திகளும் சில நியூட்ரான்களை கைப்பற்றின. கன நீர் ஆரம்பகால அணுசக்தி ஆராய்ச்சியின் ஒரு அங்கமாக மாறியது. அப்போதிருந்து சில வகை அணு உலைகளில் கன நீர் ஒரு முக்கிய அங்கமாக இருந்து வருகிறது, சக்தியை உருவாக்கவும் அணு ஆயுதங்களுக்கான ஐசோடோப்புகளை உருவாக்கவும் இவை வடிவமைக்கப்பட்டன. இந்த கனநீர் அணு உலைகள் கதிரியக்கத் தன்மையிலாமல் தூசி வெடிப்பில்லாமல் அபாயங்களை உருவாக்கும் கிராபைட் கட்டுப்படுத்திகளை பயன்படுத்தாமல் இயற்கை யுரேனியத்தில் இயங்கக்கூடிய நன்மையைக் கொண்டுள்ளன. பெரும்பாலான நவீன உலைகள் செறிவூட்டப்பட்ட யுரேனியத்தை சாதாரண தண்ணீருடன் கட்டுப்படுத்தியாகப் பயன்படுத்துகின்றன.
மேற்கோள்கள்
பகுப்பு:ஆக்சைடுகள் பகுப்பு:அணுவியல் பகுப்பு:நீரின் வடிவங்கள்
ஒலி அதிர்வெண்
ஒலி அதிர்வெண் (Audio frequency) என்பது மனிதர்களால் கேட்கக் கூடிய அதிர்வெண் கொண்ட காலச்சுழல் அதிர்வினால் வகைப்படுத்தப்படுவதாகும். இது ஒலியின் பண்பு ஆகும். இதனை ஹெர்ட்ஸ் என்பதினால் அளவிடுவர். இது ஒலியின் சுருதி சார்ந்த பண்பு ஆகும்.
20 முதல் 20,000 Hz வரை மனிதர்களால் கேட்க கூடிய அதிர்வெண் அளவுகள் ஆகும். ஆயினும் கேட்டல் தகமை சூழல் சார்ந்தும் மாறுபாடுகளைக் காட்டும். 20 Hzக்கு குறைவான ஒலியின் அதிர்வெண்களைக் கேட்க இயலாவிட்டாலும் உணர இயலும். அதன் அதிர்வின் வீச்சின் அளவு அதிகமாக இருப்பதால் உணர முடிகிறது. 20,000 Hz க்கு மேலேயுள்ள ஒலியின் அதிர்வெண்களை, குறைந்த வயதுள்ளவர்களால் உணர முடிகிறது. ஆனால் வயது ஆக ஆக காதின் கேட்கும் திறன் குறைவதால் அதிக ஒலி அதிர்வெண்களை உணர இயலுவதில்லை.
மனிதனின் கேள் மீடிறன் எல்லை பொதுவாக 20 Hz முதல் 20 kHz. எனக் கூறப்பட்ட போதிலும் சீர்மையான ஆய்வுகூட நிலைமைகளின் கீழ் மனிதனால் 12 Hz அளவுக்கும் குறைந்த மீடிறனையும் 28 kHz, அளவு உயர்ந்த மீடிறனையும் கூடக் கேட்க முடியும். இதில் மனிதக் காதுகள் 2,000 முதல்5,000 Hz.வரையான ஒலிக்கு மிகவும் உறுத்துணர்ச்சி கூடியதாகக் காணப்படும் தனிப்பட்ட மனிதக் காதுகளின் கேள் தகவு, கேட்டல் தொகுதியின் பொதுவான நிலைமை மற்றும் நரம்புத்தொகுதியின் தன்மை என்பவற்றைப் பொறுத்து மாறுபடும். கேட்டல் தகவு வயதுடன் குறைவடையலாம். சராசரியாக மனிதரில் எட்டு வயதில் இருந்து கேள் மீடிறன் வீச்சின் உயர் எல்லையளவில் குறைவு ஏற்பட ஆரம்பிக்கின்றது. பொதுவாக ஆண்களை விட பெண்களில் கெள் மீடிறனின் அளவில் வீழ்ச்சி ஏற்படும் விகிதம் குறைவாகும். ஆண்கள் சராசரியாக அவர்களது நாற்பதாவது வயதில் 5 to 10 dB அளவு பெண்களைவிட அதிக கேள் மீடிறனின் உயர் எல்லையிலான இழப்பை எதிர்கொள்ளுகின்றனர்.
கேள்தகவை அளத்தல்
கேள்தகவை அளக்க கெள்தகவுமானி பயன்படும். இது கேள்தகவு வரைவு மூலம் கேட்டல் பண்பின் அளவைத்தரும். வெவ்வேறுபட்ட மீடிறன்களில் ஏற்கனவே சீர் செய்யப்பட்ட தலைப்பன்னிகள் மூலம் பிறப்பிக்கப்பட்ட ஒலிக்கான அளவீடுகள் பெறப்படும். இதன்போதான கேள்தகவு வளையிகள் வரையப்பட்டு மாறுநிலை கேள்தகவு எல்லைகள் துணியப்படும்.
வெவ்வேறு விலங்குகளின் கேள் மீடிறன்கள்
மனிதக் காதுகளால் கேட்க முடியாத கேள் மீடிறன் வீச்சுகளிலும் சில விலங்குகளால் கேட்க முடியும். ஓங்கில்கள் மற்றும் வௌவால்கள் 100,000 Hz வரையான ஒலியைக் கேட்கும் ஆற்றல் உள்ளவை. யானைகள் 14 முதல் 16 Hz வரையான குறைந்த மீடிறன் ஒலிகளைக் கூட கேட்கும் ஆற்றலுள்ளது. அதே வேளை திமிங்கிலங்கள் நீரில், 7 Hz அளவிலான குறைந்த மீடிறன் கொண்ட ஒலியைக் கூடக் கேட்கும் ஆற்றல் உடையது.
கேள் மீடிறனை வானொலி அலைகளாக மாற்றுதல்
கேள் மீடிறன் அலைகள் குறைந்த சுதியைக் கொண்டிருப்பதால் அவை கதிர்ப்படைய மாட்டாது. இது உயர் மீடிறன் காவி அலைகளுடன் கலக்கப்பட்டு மட்டிசைக்கப்படுவதனால் வானொலி அலையாக மாற்றப்பட்டு கடத்தப்படுகின்றது. வானொலிக் கருவிகளில் மட்டிசைப்பு அழிக்கப்பட்டு மீண்டும் கேள் மீடிறன் அலைகள் உருவாக்கப்படுகின்றன. இதனால் நாம் அவற்றைக் கேட்க முடிகின்றது.
மேலும் பார்க்க
ஒலிபெருக்கி
அதிர்வெண்
பகுப்பு:ஒலியியல்
தட்டலங்காய் புட்டலங்காய்
தட்டலங்காய் புட்டலங்காய் என்பது ஒரு விளையாட்டு. தாய்மார் குழந்தைகளோடு பேசியும், பாடியும் வேடிக்கை காட்டும் விளையாட்டு.
குழந்தைகள் பலரைத் தாய் தன் முன்பக்கம் உட்கார வைப்பார். பாட்டுப் பாடும்போது ஒவ்வொருவராகத் தொட்டுக்கொண்டே வருவார்.
இந்தக் காக்கா எனத் தொடும் குழந்தை படுத்துக்கொள்ளும். இப்படி எல்லாக் குழந்தையும் படுத்துக்கொண்ட பின்னர் எல்லாக் குழந்தைகளையும் தூங்கவைத்து விட்டதாக வைத்துக்கொண்டு தாய் நெல் குற்றுவது போல நடிப்பார். குந்தைகள் படுத்துக்கொண்டே பார்த்து மகிழும்.
குற்றும்போது பாடும் பாடல் இத்துடன் ஆட்டம் முடிந்து மறு ஆட்டம் தொடங்கும்.
கருவிநூல்
பகுப்பு:தமிழர் விளையாட்டுகள்
விண்வெளி நடை
விண்வெளி நடை (Spacewalk) என்பது ஊர்திக்கு வெளியேவான செயல்பாடுகள் (Extra-vehicular activity (EVA)) என்றும் அழைக்கப்படுகிறது. இது பூமியின் வெளியேயான விண்வெளியில் தங்கியிருக்கும் விண்வெளி வீரர்களால் செய்யப்படும் ஒரு நடவடிக்கை ஆகும். இவை பெரும்பாலும் சர்வதேச விண்வெளி நிலையத்தின் வெளியே நடைபெறுகின்றன. சர்வதேச விண்வெளி நிலையத்தின் வெளிப்பாகங்களில் ஏற்படும் இயந்திரக் குறைபாடுகளை நிவிர்த்தி செய்யவோ அல்லது புதிய பாகங்களை இணைக்கவோ இந்நடவடிக்கை மேற்கொள்ளப்படுகிறது. இந்நடவடிக்கையின் போது விண்வெளி வீரர் சர்வதேச விண்வெளி நிலையத்துடன் முற்றிலும் தொடர்பின்றி இருக்க மாட்டார்கள். அமெரிக்கா, ரஷ்யா மற்றும் சீனா நாடுகள் தங்களின் விண்வெளி வீரர்கள் விண்வெளி நடையைச் செய்ய முடியும் என நிருபித்துள்ளன.
மேற்கோள்கள்
பகுப்பு:விண்வெளிப் பயணம்
காவலூர்
காவலூர், ஜவ்வாது மலையில் அமைந்துள்ள ஒரு சிறிய கிராமம். இது தமிழ்நாட்டின் வாணியம்பாடி வட்டம், திருப்பத்தூர் மாவட்டத்தில் உள்ளது. இது ஒரு முக்கிய சுற்றுலாத் தளம் ஆகும். இவ்வூரில் ஆசியாவின் பெரிய தொலைநோக்கியான வைணு பாப்பு வானாய்வகம் உள்ளது.
புள்ளிவிவரங்கள்
மக்கள் தொகை கணக்கெடுப்பு 2011 இன் படி, மொத்த மக்கள் தொகையாக 1010 யும் அதில் 496 ஆண்கள் மற்றும் 514 பெண்கள். படிப்பறிவு 48.45 சதவீதம்.
மேற்கோள்கள்
பகுப்பு:திருப்பத்தூர் மாவட்டத்திலுள்ள கிராமங்கள்
கசுகாசல் கற்பலகை
கசுகாசல் கற்பலகை (Cascajal Block) என்பது, ஒல்மெக் நாகரிகத்துக்கு உரியது எனக் கருதப்படும், இதுவரை அறியப்படாத எழுத்துக்களைக் கொண்ட ஒரு பாம்புக்கல் பலகை ஆகும். இது கிமு முதல் ஆயிரவாண்டைச் சேர்ந்தது எனக் கருதப்படுகிறது. இதில் உள்ள எழுத்துமுறை புதிய உலகப் பகுதியின் மிகப் பழைய எழுத்துமுறையாக இருக்கக்கூடும் என்கின்றனர் ஆய்வாளர்கள். பிரவுண் பல்கலைக்கழகத்தைச் சேர்ந்த இசுட்டீபன் டி ஊசுட்டன் (Stephen D. Houston) என்னும் தொல்லியலாளர், இந்தக் கற்பலகையின் கண்டுபிடிப்பு ஒல்மெக் நாகரிகத்தை எழுத்தறிவுடன் தொடர்புபடுத்தி உள்ளது என்றும், ஐயத்துக்கு இடமில்லாமல் ஒரு எழுத்துமுறையைக் காட்டுகிறது என்றும், ஒல்மெக் நாகரிகத்தின் சிக்கல்தன்மையைக் வெளிப்படுத்துகிறது என்றும் கூறியுள்ளார்.
கசுகாசல் கற்பலகையை, 1990 ஆம் ஆண்டு, சாலைக் கட்டுமானப் பணியில் ஈடுபட்டிருந்தவர்கள், இடிபாட்டுக் குவியல்களிடையே கண்டுபிடித்தனர். இது, பண்டைய ஒல்மெக் நாகரிகத்தின் மையப்பகுதியில் அடங்கிய வேராக்குரூசு தாழ்நிலப் பகுதியில் உள்ள லோமாசு டி தாக்கமிச்சாப்பா என்னும் ஊரில் இருந்து கிடைத்தது. இது உடைந்த வெண்களிப் பாண்டங்களுக்கும், சிற்றுருவங்களுக்கும் நடுவே கிடைத்ததால், இக் கற்பலகை, ஒல்மெக் தொல்லியல் பண்பாட்டின் சான் லாரென்சோ தொனோச்தித்லான் காலகட்டத்தைச் சேர்ந்தது என்று முடிவு செய்தனர். இக் காலகட்டம் கிமு 900 ஆண்டுகளுடன் முடிவடைந்தது என்பதால் இது கிமு 500 களைச் சேர்ந்த மிகப் பழைய சப்போட்டெக் எழுத்துக்களை விட முந்தியது ஆகிறது. மெக்சிக்கோவின், மானிடவியலுக்கும், வரலாற்றுக்குமான தேசிய நிறுவனத்தைச் சேர்ந்த தொல்லியலாளர்களான கார்மென் ரொட்ரிகசும், பொன்சியானோ ஓர்ட்டிசும் இதனை ஆய்வுசெய்து அரசின் வரலாற்று அதிகார அமைப்பில் பதிவு செய்துள்ளனர். இது 11.5 கிகி (25 இறா) நிறையும், 36 சமீ x 21 சமீ x 13 சமீ அளவுகளும் கொண்டது. இதன் விவரங்கள் 15 செப்டெம்பர் 2006 இல் வெளிவந்த சயன்சு சஞ்சிகையில் இடம்பெற்றது.
பகுப்பு:நடு அமெரிக்கா பகுப்பு:தொல்லியல்
பாகான் மக்களவை தொகுதி
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பாகான் மக்களவை தொகுதி 24 தேர்தல் வட்டாரங்களாக (Polling Districts) பிரிக்கப்பட்டது.
இந்தத் தொகுதி 1974-ஆம் ஆண்டில் சீரமைப்பின் காரணமாக நீக்கப்பட்டது. இருப்பினும் 1984-ஆம் ஆண்டில் மீண்டும் உருவாக்கப்பட்டது.
வட செபராங் பிறை மாவட்டம்
இந்த மாவட்டத்தின் வடக்கில் மூடா ஆறு செல்கிறது. இந்த ஆறு கெடா மாநிலத்தில் உள்ள கோலா மூடா மாவட்டம்; வட செபராங் பிறை மாவட்டம் ஆகிய இரு மாவட்டங்களையும் பிரிக்கின்றது.
கெப்பாலா பத்தாஸ்
இந்த மாவட்டத்தின் தலைநகரம் கெப்பாலா பத்தாஸ். மாவட்டத்தின் மிகப்பெரிய நகரம் பட்டர்வொர்த். வடக்கு செபராங் பிறையில் அமைந்துள்ள பிற இடங்கள்: பெனாகா, பினாங்கு துங்கல், பெர்டா, தாசேக் குளுகோர், தெலுக் ஆயர் தாவார் மற்றும் மாக் மண்டின்.
பினாங்கு மாநிலத்தின் செபராங் பிறை பகுதியில் உள்ள மூன்று நிர்வாக மாவட்டங்களில் இந்த மாவட்டமும் ஒன்றாகும். இந்த வட செபராங் பிறை மாவட்டத்தில் பெரும்பாலும் நெல் பயிரிடப் படுகிறது. இந்த மாவட்டத்தின் பெரும்பாலான பகுதிகள் நெல் வயல்களைக் கொண்டவை ஆகும்.
பாகான் தொகுதி வாக்குச் சாவடிகள்
2022 அக்டோபர் 31-ஆம் தேதி வெளியிடப்பட்ட மலேசியக் கூட்டரசு அரசிதழின் படி (Federal Gazette issued on 31 October 2022), பாகான் மக்களவை தொகுதி 24 தேர்தல் வட்டாரங்களாக (Polling Districts) பிரிக்கப்பட்டு உள்ளது. கீழ்க்காணும் வாக்குச் சாவடிகளில், இருப்பிடத்திற்கு அருகில் உள்ள வாக்குச் சாவடியைத் தேர்வு செய்து வாக்குகளைச் செலுத்தலாம்.
மேலும் காண்க
பகுப்பு:மலேசியாவில் தேர்தல்கள் பகுப்பு:பினாங்கு நாடாளுமன்றத் தொகுதிகள்
கதம்ப இறால்
மேற்கோள்கள்
பகுப்பு:கடல்வாழ் உயிரினங்கள்
பிரியமுடன்
ப்ரியமுடன் (Priyamudan) 1998 ஆண்டு வெளியான இந்திய தமிழ் திரைப்படம் ஆகும். இப்படத்தை அறிமுக இயக்குநர் வின்சென்ட் செல்வா இயக்கினார்.
சயாம் மரண இரயில்பாதை
பர்மா இரயில்பாதை (Burma Railway), மரண இரயில்பாதை (Death Railway), என அழைக்கப்படும் பர்மா-சயாம் இரயில்பாதை (Burma–Siam Railway), அல்லது தாய்லாந்து–பர்மா இரயில்பாதை என்பது இரண்டாம் உலகப்போரின் போது கட்டப்பட்ட 415 கி.மீ (258 மைல்கள்) தொலைவு கொண்ட ஒரு புகைவண்டித் தடம் ஆகும்.
இந்தத் தடமானது தாய்லாந்தையும் பர்மாவையும் இணைக்கும் முயற்சியில் ஜப்பானியர்களால் மேற்கொள்ளப்பட்டது. இது மனித வரலாற்றில் மிகவும் துயரம் தோய்ந்த ஒரு ரயில்பாதை முயற்சி. அந்த முயற்சி பெரும் அதிர்ச்சியிலும் சோகத்திலும் முடிந்து இருக்கிறது.
சயாம் இரயில்வே கட்டுமானத்திற்கு கொண்டு வரப்பட்டவர்கள் அனைவரும் கட்டாய உழைப்பு வேலைக்கு உட்படுத்தப்பட்டனர். ஏறக்குறைய 180,000 ஆசியத் தொழிலாளர்களும், 60,000 போர்க்கைதிகளும் வலுக்கட்டாய வேலைகளைச் செய்தனர்.
போதிய உணவு இல்லாமை, கொடிய மிருகங்களின் தாக்குதல்கள், ஜப்பானியரின் மிகக் கொடூரமான தண்டனைகளைச் சகித்துக் கொள்ள முடியாமல் 90,000 ஆசியத் தொழிலாளர்களும் 16,000 போர்க் கைதிகளும் இறந்து போயினர்.
மலேசிய எழுத்தாளர் சண்முகம் அவர்கள் சயாம் மரண ரயில் பாதை அமைத்த ஜப்பானியர்களால் தமிழர்கள் அடைந்த கொடுமைகளை நாவல் வடிவில் ஆவணப்படுத்தியுள்ளார்.
வரலாறு
thumb|right|223px|நரகத்தீ கணவாய். 2004-இல் எடுக்கப்பட்ட படம். தாய்லாந்து நாட்டிற்கும் பர்மா நாட்டிற்கும் இடையே ஒரு ரயில் பாதை அமைப்பதற்கு 20 ஆம் நூற்றாண்டின் தொடக்கத்திலேயே பிரித்தானிய அரசாங்கம் முடிவு செய்தது. ஆனால், மலைக் காடுகளில் பல பெரிய பெரிய ஆறுகள் குறுக்கும் நெடுக்குமாக ஓடியதால் அந்தத் திட்டம் சாத்தியம் இல்லாமல் போனது.
1942 இல், ஜப்பானியப் படைகள் தாய்லாந்து வழியாக நுழைந்து, ஆங்கிலேயரின் கட்டுப்பாட்டில் இருந்த பர்மாவைக் கைப்பற்றின. ஜப்பானியர் தங்களின் படைகளைப் பராமரிக்க, மலாக்கா நீரிணை மற்றும் அந்தமான் கடல் வழியாக வரவேண்டி இருந்தது. மேலும், நேச நாடுகளின் நீர்மூழ்கிக் கப்பல்களின் மூலம் தாக்குதல் நடைபெறக்கூடிய வாய்ப்புகள் அதிகமாக இருந்தன.
இரயில் பாதை அமைக்கும் மாபெரும் திட்டம்
தாய்லாந்தில் உள்ள பான் போங் எனும் இடத்தில் இருந்து பர்மாவில் உள்ள தான்பியுசாயாட் வரை ரயில் பாதை அமைக்கும் மாபெரும் திட்டம் இரு பிரிவுகளாக 1942 ஜூன் மாதம் 22ஆம் தேதி தொடங்கியது.
ஜப்பானுக்குப் போன போர்க் கைதிகள்
ரயில் பாதை அமைப்பதற்கான தளவாடப் பொருட்கள் மலாயாவில் இருந்தும் இந்தோனேசியாவில் இருந்தும் கொண்டு வரப்பட்டன. மலாயாவைப் பொருத்த வரையில் தளவாடப் பொருட்கள் மலாக்கா, சிங்கப்பூர், கோத்தாபாரு, கோலா லிப்பிஸ் பகுதிகளில் போடப்பட்டிருந்த ரயில் தண்டவாளங்கள் எடுக்கப்பட்டு புதிய ரயில் பாதைக்கு பயன்படுத்தப்பட்டன.
1943 அக்டோபர் மாதம் 17ஆம் தேதி கட்டுமானப் பணிகள் முடிவடைந்தன. அங்கு வேலை செய்த போர்க்கைதிகளில் பெரும்பாலோர் ஜப்பானுக்கு அனுப்பப்பட்டனர். ஒரு சிலர் மட்டுமே ரயில் பாதை பராமரிப்பு பணிகளுக்கு தங்க வைக்கப்பட்டனர்.
நரகத்தீ கணவாய்
ரயில் பாதை கட்டுமானத்தில் (Hellfire Pass ) எல்பையர் கணவாய் எனும் நரகத்தீ கணவாய் பகுதிதான் மிகவும் கடினமான பகுதியாகக் கருதப்படுகிறது. பெரும் பாறைகளை வெட்டி எடுக்க வேண்டிய நிலை ஏற்பட்டது. நரகத்தீ கணவாய் பகுதி காடுகளின் மிக மிக உள்பகுதியில் இருந்தது. அத்துடன் கட்டுமான உபகரணங்களின் பற்றாக்குறை காரணத்தினாலும் வேலைகள் தாமதம் ஆயின.
கட்டுமானத்தின் போது தொழிலாளர்கள் அனுபவித்த கொடுமையான நிலைமைகள்; மற்றும் அதிகமான உயிர் இழப்புகள்; அதனால் அந்தக் கணவாய்க்கு நரகத்தீ கணவாய் என பெயர் வந்தது. தவிர, உடல் மெலிந்து நலிந்து போன போர்க் கைதிகளும்; ஆசியத் தொழிலாளர்களும்; கைவிளக்குகளைப் பயன்படுத்தி உழைக்கும் காட்சிகள், நரகத்தின் காட்சிகள் போல அமைந்து இருந்ததாலும் ’எல்பயர் பாஸ்’ என்று பெயர் வைத்து அழைக்கப்பட்டது.
குவாய் ஆற்றுப்பாலம்
சயாம் மரண ரயில்பாதையில் மிகவும் புகழ்பெற்றது 277ஆவது பாலம் என்று அழைக்கப்படும் குவாய் ஆற்றுப்பாலம் ஆகும். இந்திய தேசிய இராணுவம் இம்பாலில் போர் தொடுத்த சமயத்தில் ரயில் பாதை திட்டமிட்டபடி போடப்பட்டு விட்டது.
நேதாஜி பயன்படுத்திய ரயில் பாதை
ஜப்பானியர் ரயில் பாதையைப் பயன்படுத்தினர். ரயில் வண்டிகள் ஓடின. பர்மா எல்லையில் இருந்து இந்தியாவைப் பார்த்துவிட்டு சிங்கப்பூருக்குத் திரும்பிய போது நேதாஜி அந்த ரயில் பாதையைப் பயன்படுத்தினார். பிரித்தானியர் அந்த ரயில் இணைப்பைக் குறி வைத்தனர். குண்டுகள் வீசப்பட்டன.
சேதமுற்ற பகுதிகளைத் தொழிலாளர்கள் சீர்படுத்தினர். தாக்குதல் நடத்திய ஒரு சில வாரங்களில் பாலம் புனரமைப்பு செய்யப்பட்டு செயல்பாட்டிற்கு தரம் பெற்றது. 1943 ஜூன் மாதம் 27-இல் நடைபெற்ற மற்றொரு தாக்குதலில் குவாய் ஆற்றுப்பாலம் முற்றாகச் சேதம் அடைந்து தகர்ந்த்து. மீண்டும் சீர்படுத்தி பயன்படுத்த முடியாத அளவுக்கு அது சேதமுற்றது.
தண்டவாளங்கள் விற்பனை
ஜப்பானியர்கள் சரண் அடைந்ததும் தாய்லாந்து-பர்மா எல்லையில் போடப்பட்ட 3.9 கி.மீ நீளத் தண்டவாளத்தை பிரித்தானிய இராணுவம் அப்புறப்படுத்தியது. அந்தப் பகுதியில் அமைக்கப்பட்ட தண்டவாளம் பொதுப் பயன்களுக்கும், பொதுமக்களின் பாதுகாப்பிற்கும் உகந்ததாக அமையவில்லை என்று பிரித்தானிய இராணுவம் முடிவு செய்தது. பின்னர் அந்தத் தண்டவாளங்கள் தாய்லாந்து ரயில்வே நிறுவனத்திற்கு விற்கப்பட்டது.
பணியாட்கள்
thumb|right|223px|குவாய் ஆற்றுப்பாலம்.
வாழ்க்கைப் பின்னணி
சயாம் மரண ரயில்பாதையின் கட்டுமானத் துறையில் வேலை செய்தவர்கள் அடிமைகளை விட படுமோசமான, கொடூரமான முறைகளில் நடத்தப்பட்டனர். அவர்களின் குடியிருப்பு வசதிகளும் மிக மிக ஆரோக்கியமற்றவையாக இருந்தன. அவர்கள் பரிதாபத்திற்குரிய மனிதப் பிண்டங்களாக வாழ்ந்தனர்.
ஆஸ்திரேலிய அரசாங்கத்தின் புள்ளிவிவரப்படி சயாம் மரண ரயில்பாதை கட்டுமானத்தில் 330,000 பேர் பணிக்கப்பட்டுள்ளனர். இவர்களில் 106,000 பேர் இறந்து போயினர்.
கிரா குறுநிலக் கால்வாய்த் திட்டம்
சயாம் மரண ரயில்பாதை கட்டி முடிக்கப்பட்ட பின்னர், ஆசிய வேலைக்காரர்கள், போர்க்கைதிகள் போன்றவர்கள் தாய்லாந்தின் தென்பகுதியில் உள்ள கிரா குறுநிலத்தில் கால்வாய் அமைக்க அனுப்பப்பட்டனர். பணியாட்களில் பலர் சுமத்திராவின் பலேம்பாங் ரயில்பாதையை அமைக்கவும் அனுப்பப்பட்டனர். ஆனால், கிரா குறுநிலக் கால்வாய்த் திட்டம் தோல்வியில் முடிந்தது.
அப்படியே கிரா குறுநிலக் கால்வாய் வெட்டப்பட்டிருந்தால், மலாயா தீபகற்பமும் ஆசிய பெருநிலமும் இரண்டாகப் பிரிக்கப்பட்டிருக்கும். புவியியல், பொருளியல் ரீதியில் மலாயா, சிங்கப்பூர், இந்தோனேசியா, பிலிப்பைன்ஸ் நாடுகளின் தலையெழுத்துகளும் மாறிப் போயிருக்கும்.
போர்க்குற்றங்கள்
சயாம் மரண ரயில்பாதை கட்டுமானத்தை ஒரு போர்க்குற்றமாக உலக நாடுகள் அறிவித்தன. ஜப்பான் மீது வழக்கு தொடரப்பட்டது. அந்தக் கட்டுமானத்தின் தலைமைக் கண்காணிப்பாளராகப் பதவி வகித்த ஹிரோஷி ஆபே (Hiroshi Abe) என்பவர் மீது தலையாய குற்றம் சுமத்தப்பட்டது. 3000 போர்க்கைதிகள் இறப்பதற்கு அவர் தான் மூலகாரணம் என்று குற்றப்பதிவுகள் எழுதப்பட்டன. போர்க்குற்றங்கள் புரிந்ததற்காக அவருக்கு மரணதண்டனை விதிக்கப்பட்டது. அந்தத் தண்டனை பின்னர் ஆயுள் தண்டனையாகக் குறைக்கப்பட்டது.
கல்லறைகளும் நினைவுச் சின்னங்களும்
இரண்டாம் உலகப்போர் ஒரு முடிவிற்கு வந்ததும் போர்க்கைதிகளின் முகாம்களில் இருந்த கல்லறைகள் அல்லது இடுகாடுகளில் புதைக்கப்பட்டிருந்தவர்களின் உடல்கள் மீட்கப்பட்டன. 415 கி.மீ நீளம் கொண்ட ரயில் பாதைத் தொடரில் பல இடுகாடுகள் இருந்தன. அந்த இடுகாடுகள் மூன்று நிலையான இடுகாடுகளாக சீர்செய்யப்பட்டு போர்க்கைதிகளின் உடல்கள் மறுஅடக்கம் செய்யப்பட்டன. அவற்றுள் 667 அமெரிக்க வீரர்களின் உடல்கள் அமெரிக்காவிற்கே எடுத்துச் செல்லப்பட்டன.
காஞ்சனாபுரி பிரதான கல்லறை
காஞ்சனாபுரியில் பிரதான கல்லறை (Kanchanaburi War Cemetery) இருக்கிறது. இங்கு 6,982 போர்க்கைதிகள் அடக்கம் செய்யப்பட்டுள்ளனர். பெரும்பான்மையோர் பிரித்தானிய, ஆஸ்திரேலிய, டச்சு, கனடிய போர்க்கைதிகள் ஆவர். பிரித்தானியப் படையணியில் பணிபுரிந்த 11 இந்தியப் போர்வீரர்களும் இங்கு அடக்கம் செய்யப்பட்டுள்ளனர்.
சூங் காய் எனும் இடத்தில் மற்றொரு கல்லறை (Chungkai War Cemetery) இருக்கிறது. இதில் 1,750 பேர் அடக்கம் செய்யப்பட்டுள்ளனர். மியான்மாரின் தான்பியுசாயாட் (Thanbyuzayat) எனும் நகரில் 3,617 போர்க்கைதிகளின் கல்லறை இருக்கிறது. இந்த மூன்று கல்லறைகளையும் (Commonwealth War Graves Commission ) பொதுநலவாய போர்க் கல்லறைகளின் ஆணையம் பராமரித்து வருகின்றது.
பொது
இந்தப் பாலத்தைப் பற்றி 1957-இல் Bridge on the River Kwai எனும் திரைப்படம் எடுக்கப்பட்டது. அதே தலைப்பில் ஒரு நூலும் எழுதப்பட்டுள்ளது.[நூல்கள் பிரிவில் காண்க] பல ஆயிரம் உயிர்களைப் பறித்த அந்த மரண இரயில்பாதைத் திட்டம் தேவை இல்லாத ஒரு முயற்சி என்று வரலாற்று அறிஞர்கள் கருத்து தெரிவிக்கின்றனர்.
வெளி இணைப்புகள்
பகுப்பு:இரண்டாம் உலகப் போர் பகுப்பு:மலேசிய வரலாறு பகுப்பு:தாய்லாந்து வரலாறு பகுப்பு:பர்மாவின் வரலாறு பகுப்பு:மலேசியத் தமிழர் பகுப்பு:தமிழர் வரலாறு
பொன். விஜயராகவன்
''' பொன். விஜயராகவன்' (Pon. Vijayaraghavan'') என்பவர் கன்னியாகுமரி மாவட்ட அரசியல்வாதி ஆவார்.
சட்டமன்றத் தேர்தல்
இவர் கன்னியாகுமரி மாவட்டத்திலிருந்து மூன்று முறை தமிழக சட்டசபைக்கு தேர்ந்தெடுக்கப்பட்டார். 1980 தேர்தலில் ஜனதா கட்சி வேட்பாளராகவும், 1989 தேர்தலில் சுதந்திர வேட்பாளராகவும், 1977 தேர்தலில் மீண்டும் ஜனதா கட்சி வேட்பாளராக கிள்ளியூர் தொகுதியிலிருந்து தேர்ந்தெடுக்கப்பட்டார்.
நாடாளுமன்றத் தேர்தல்
இவர் 1980 மற்றும் 1984 தேர்தல்களை நாகர்கோவில் நாடாளுமன்ற தொகுதியில் என். தினேஷ் என்பவருக்கு எதிராக ஜனதா கட்சி]வேட்பாளராக போட்டியிட்டுத் தோற்றார். 1985 ஆம் ஆண்டு திருச்செந்தூர் தொகுதியில் ஆர். தனுஷ்கோடி ஆதித்தனுக்கு எதிராக ஜனதா கட்சியின் வேட்பாளராக போட்டியிட்டுத் தோற்றார்.
மேற்கோள்கள்
பகுப்பு:வாழும் நபர்கள் பகுப்பு:கன்னியாகுமரி மாவட்ட நபர்கள் பகுப்பு:தமிழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாடு சட்டமன்ற உறுப்பினர்கள்
காரியாசான்
காரியாசான், மதுரைத் தமிழாசிரியர் மாக்காயனாரின் மாணவர் எனச் சிறப்புப் பாயிரம் கூறுகிறது. இவர், சமண சமயத்தைச் சார்ந்தவர். இவரும் கணிமேதாவியாரும் ஒரே காலத்தைச் சேர்ந்தவர்கள் ஆவர். இவர், பதினெண் கீழ்க்கணக்கு நூல்களுள் ஒன்றான சிறுபஞ்சமூலம் என்னும் நூலை இயற்றியுள்ளார். அந்நூலில் பெருமளவில் அறக்கருத்துகளையும் சிறியளவில் சமண அறக்கருத்துகளையும் கூறியுள்ளார்.
இலஞ்சி சிற்றாற்றுவீரியம்மன் கோயில்
இலஞ்சி சிற்றாற்றுவீரியம்மன் கோயில் தமிழ்நாட்டில் திருநெல்வேலி மாவட்டம், இலஞ்சி என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பதினேழாம் நூற்றாண்டைச் சேர்ந்தது.
கோயில் அமைப்பு
இக்கோயிலில் சிற்றாற்று வீரியம்மன் சன்னதியும், அருள்மிகுவிநாயகர், அருள்மிகுபைரவர் உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
புடு மான்
புடு மான்கள் (Pudu, pudú ) என்பவை புடு பேரினத்தைச் சேர்ந்த தென் அமெரிக்க மான்களின் இரண்டு இனங்கள் மற்றும் உலகின் மிகச் சிறிய மான்கள் ஆகும். சருகுமான்கள் சிறியவை, என்றாலும் அவை உண்மையில் மான்கள் அல்ல. நடு சிலி மற்றும் தென்மேற்கு அர்ஜென்டினாவின் பழங்குடி மக்களான மாப்புச்சிக்களின் மொழியான மாபுடுங்கன் மொழியிலிருந்து பெறப்பட்ட கடன்சொல் இதுவாகும். புடுவின் இரண்டு இனங்களில் வெனிசுவேலா, கொலம்பியா, எக்குவடோர், பெரு ஆகிய இடங்களில் வாழக்கூடியன வடக்கு புடு ( புடு மெஃபிஸ்டோபில்ஸ் ) என்றும், தெற்கு சிலி மற்றும் தென்மேற்கு அர்கெந்தீனா பகுதிகளில் வாழக்கூடியவை தெற்கு புடு ( புது புடா ; சில சமயங்களில் புது புடு என தவறாக கூறப்படுகிறது ) ஆகும். புடுக்கள் 32 முதல் 44 சென்டிமீட்டர் (13 முதல் 17 அங்குலம்) உயரமும், 85 சென்டிமீட்டர் (33 அங்குலம்) வரை நீளமும் கொண்டவை. தெற்கு புடு மான்கள் அச்சுறுத்தலுக்கு அண்மித்த இனம் என வகைப்படுத்தப்பட்டுள்ளது. வடக்கு புடு செம்பட்டியலில் தரவு குறைபாடு என வகைப்படுத்தப்பட்டுள்ளது.
இலஞ்சி சிற்றாற்றுவீரியம்மன் கோயில்
பூசைகள்
இக்கோயிலில் இரண்டு காலப் பூசைகள் நடக்கின்றன. [[தை மாதம்]] கொடைவிழா முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
காரியாசான்
இவரை மாக்காரியாசான் என்று பாயிரச் செய்யுள் 'மா' என்னும் அடைமொழி கொடுத்துச் சிறப்பிக்கின்றது. காரியாசனும் கணிமேதாவியாரும் (ஏலாதி மற்றும் திணைமாலை நூற்றைம்பது ஆகிய நூல்களின் ஆசிரியர்) ஒரு சாலை மாணவர்கள் ஆவர்.
வெளி இணைப்புகள்
பகுப்பு:தமிழ்க் கவிஞர்கள் பகுப்பு:சங்க காலம் பகுப்பு:சமணம்
புடு மான்
வகைபிரித்தல்
புடு பேரினமானது 1850 இல் ஆங்கிலேய இயற்கை ஆர்வலர் ஜான் எட்வர்டு கிரே என்பவரால் முதன்முதலில் வகைப்படுத்தப்பட்டது. புடுவா என்பது 1877 இல் ஆல்ஃபிரட் ஹென்றி கரோட் என்பவரால் முன்மொழியப்பட்ட பெயரின் லத்தீன் மயமாக்கப்பட்ட பதிப்பாகும், ஆனால் அது செல்லாது என்று முடிவெடுக்கபட்டது. புது உலக மான் துணைக் குடும்பமான கேப்ரோலினேயில் செர்விடே என்ற மான் குடும்பத்தில் புடுகள் வகைப்படுத்தப்படுகின்றன. "புடு" என்ற பெயர் தென்-நடு சிலியின் லாஸ் லாகோஸ் பிராந்தியத்தைச் சேர்ந்த மாப்புச்சி மக்களின் மொழியிலிருந்து பெறப்பட்டது. ஆந்தீசு மலைத்தொடரின் சரிவுகளில் வசிப்பதால், இவை "சிலி மலை ஆடுகள்" என்றும் அழைக்கப்படுகின்றன.
இவற்றில் இரண்டு இனங்கள் அங்கீகரிக்கப்பட்டுள்ளன:
விளக்கம்
புடுமான்கள் உலகின் மிகச் சிறிய மான்கள் ஆகும். தெற்கு புடு வடக்கு புடுவை விட சற்று பெரியதாகும். இதன் கால்கள் குட்டையாகவும், மெல்லியதாகவும் இருக்கும். இதன் உடல் பன்றிபோன்ற தோற்றம் கொண்டது. இதன் உயரம் சராசரியாக 32 முதல் 44 செமீ (13 முதல் 17 அங்குலம்) என தோள் வரை இருக்கும். இதன் உடல் நீளம் 85 செமீ (33 அங்குலம்) இருக்கும். புடுகள் பொதுவாக 12 கிலோ (26 பவுண்டுகள்) வரை எடையுள்ளதாக இருக்கும். ஆனால் புடுவின் அதிகபட்ச பதிவு செய்யப்பட்ட எடை 13.4 கிலோ (30 பவுண்டு) ஆகும். புடுகளுக்கு சிறிய, கருப்பு கண்களும், கருப்பு மூக்கும், 7.5 முதல் 8 செமீ (3.0 முதல் 3.1 அங்குலம்) நீளம் கொண்ட வட்டமான காதுகளைக் கொண்டுள்ளன. இந்த இனங்களில் பால் ஈருருமை என்பது பெண் மான்களுக்கு கொம்புகள் இல்லாததை நிலையையும் உள்ளடக்கியது. பெரும்பாலான மான் வகைகளில் காணப்படுவது போல், இவற்றில் ஆண் மான்களுக்குக் குட்டையான, கூர்முனை கொண்ட கொம்புகள் உள்ளன. இக்கொம்புகள் ஆண்டுதோறும் உதிர்கின்றன. கொம்புகள் 6.5 முதல் 7.5 செமீ (2.6 முதல் 3.0 அங்குலம்) வரை நீளமாக காதுகளுக்கு இடையே நீண்டு சென்றிருக்கும். மேலும் தலையில் பெரிய ப்ரீஆர்பிட்டல் சுரப்பிகள் எனும் கண் சுரப்பிகள் உள்ளன. புடுகளுக்கு சிறிய குளம்புகளும், சுவட்டுநகமும் உள்ளன. இவற்றிற்கு குட்டையான வால் உண்டு, அதை முடி இல்லாமல் அளவிடும் போது 4.0 முதல் 4.5 செமீ (1.6 முதல் 1.8 அங்குலம்) நீளம் கொண்டதாக இருக்கும். உடல் நிறம் பருவம், பாலினம் மற்றும் தனிப்பட்ட மரபணுக்களைப் பொறுத்து மாறுபடும். இவற்றிற்கு உரோமங்கள் நீளமாகவும் விறைப்பாவும் பொதுவாக உடலுக்கு ஒட்டியதாக, சிவப்பு-பழுப்பு முதல் அடர்-பழுப்பு நிறத்தில் இருக்கும். குளிர்காலத்தில் வயதான புடுவின் கழுத்து மற்றும் தோள்கள் அடர் சாம்பல்-பழுப்பு நிறமாக மாறும்.
வாழ்விடம் மற்றும் பரவல்
வலது|thumb| தெற்கு புடுவில் ஆண் மான்; லாஸ் லாகோஸ் பிராந்தியம் புடு தென் அமெரிக்காவில் உள்ள மிதவெப்ப மண்டல மழைக்காடுகளில் வசிக்கின்றன. அங்கு அடர்ந்துள்ள மரமடிபுதர்கள் மற்றும் மூங்கில் புதர்கள் போன்றவை வேட்டைக்காரர்களிடமிருந்து இவற்றிற்கு பாதுகாப்பை அளிக்கின்றன. தெற்கு சிலி, தென்மேற்கு அர்ஜென்டினா, சிலோ தீவு, வடமேற்கு தென் அமெரிக்கா ஆகியவை இந்த மான்களின் தாயகமாகும். வடக்கு புடு மான்கள், கொலம்பியா, வெனிசுலா, ஈக்வடார் மற்றும் பெருவின் வடக்கு ஆண்டிசில் கடல் மட்டத்திலிருந்து 2,000 முதல் 4,000 மீ (6,600 முதல் 13,100 அடி) உயரத்தில் காணப்படுகின்றன. தெற்கு இனங்கள் தெற்கு ஆண்டிசின் மலைச் சரிவில் கடல் மட்டத்திலிருந்து 2,000 மீ (6,600 அடி) வரையிலான பகுதியில் காணப்படுகின்றன. .
குறிப்புகள்
பகுப்பு:கொலம்பியாவின் பாலூட்டிகள் பகுப்பு:மான்கள்
தீவு நாடுகளின் பட்டியல்
இது தீவு நாடுகளின் பட்டியலாகும்.
குறிப்புகள்
பகுப்பு:நாடுகள் தொடர்பான பட்டியல்கள்
கொத்தகொண்டப்பள்ளி
கொத்தகொண்டப்பள்ளி (Kothagondapalli) என்பது ஓசூர்வட்டம்,   கிருட்டிணகிரி மாவட்டம், தமிழ்நாடு மாநிலம், இந்தியாவைச் சேர்ந்த ஒரு சிற்றூர் ஆகும்‎.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள கிராமங்கள்
ஜெப் கோப்
ஜெப் கோப் (Geoff Cope, பிறப்பு: பிப்ரவரி 23 1947) இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1974 - 1975 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1947 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:லின்கன்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள்
அலுவல் மொழிகளுக்கான ஆணையம்
thumb| யர்லகடா லக்ஷ்மி பிரசாத், தலைவர், ஆந்திரப் பிரதேச அலுவல் மொழி ஆணையம் அலுவல் மொழிகளுக்கான ஆணையம் (Official Languages Commission) என்பது இந்திய அரசியலமைப்புச் சட்டத்தின் பிரிவு-344-ல் கூறப்பட்டுள்ள விதிகளின்படி இந்தியக் குடியரசுத் தலைவரால் உருவாக்கப்பட்டது. இந்திய அரசின் உள்துறை அமைச்சகத்தின் அறிவிப்பின்படி இந்த ஆணையம் சூன் 7, 1955 அன்று உருவாக்கப்பட்டது.
ஆணையத்தின் கடமைகள்
அரசியலமைப்பின் பிரிவு-344-ல் வரையறுக்கப்பட்டுள்ளபடி, இது தொடர்பாகக் குடியரசுத்தலைவருக்குப் பரிந்துரைகளை வழங்குவது இந்த ஆணையத்தின் கடமையாகும்:
அலுவல் மொழி ஆணையத்தின் அறிக்கையை ஆய்வு செய்வதற்காக, கூட்டு நாடாளுமன்றக் குழுவின் தலைவர் மற்றும் உறுப்பினர்கள்
''இந்திய அரசியலமைப்புச் சட்டத்தின் விதிகளில் வரையறுக்கப்பட்டுள்ளபடி, குழு முப்பது உறுப்பினர்களைக் கொண்டிருக்கும், இவர்களில் இருபது பேர் மக்களவை உறுப்பினர்களாகவும், பத்து பேர் மாநில உறுப்பினர்களாகவும் இருக்க வேண்டும். ஒற்றை மாற்றத்தக்க வாக்கு மூலம் விகிதாச்சார பிரதிநிதித்துவ முறையின்படி மக்கள் சபை மற்றும் மாநிலங்கள் உறுப்பினர்கள்.''
வெளி இணைப்புகள்
பகுப்பு:இந்திய மொழிகள் பகுப்பு:இந்திய ஆணைக்குழுக்கள்
சிவகாசி மக்களவைத் தொகுதி
சிவகாசி மக்களவைத் தொகுதி (Sivakasi Lok Sabha constituency) தொகுதி மறு சீரமைப்பு காரணமாக தமிழகத்தில் நீக்கப்பட்ட தொகுதிகளில் ஒன்று. சிவகாசி, சாத்தூர், விருதுநகர், கோவில்பட்டி, சிறீவல்லிப்புத்தூர், இராசபாளையம் (தனி) ஆகியவை இதிலிருந்த சட்டசபை தொகுதிகள். சிவகாசி, சாத்தூர், விருதுநகர் ஆகிய சட்டசபை தொகுதிகள் புதிதாக உருவாக்கப்பட்டுள்ள விருதுநகர் மக்களவைத் தொகுதி சேர்க்கப்பட்டுள்ளன.
மேற்கோள்கள்
பகுப்பு:மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்
விருத்தப் பாவியல்
விருத்தப்பா என்பது பல்வகை பாக்களைச் செய்யுளில் அமைக்கும்போது செய்யுள் வரிகளை முதல்,இடை,கடை எவ்விடத்திலிருந்தும் படித்தாலும் செய்யுளின் ஓசை,பொருள் மாறுபடாமல் அமைவதாகும்,
விருத்தப்பா இலக்கணம் என்ற நூலை இயற்றியவர் வண்ணச்சரப தண்டபாணி ஆவார்.
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
சூலை 15
வெளி இணைப்புகள்
பகுப்பு:சூலை பகுப்பு:ஆண்டின் நாட்கள்
டையாப்ட்டர்
thumb|இங்கு காட்டப்பட்டிருக்கும் குவிவு வில்லையின் குவியத்தூரம் 25 செ.மீ, ஆகவே இந்த வில்லையின் ஒளி வலு +4 டையாப்ட்டர்
டையாப்ட்டர் (diopter) அல்லது தையொத்தர் என்பது வில்லை அல்லது வளைந்த கண்ணாடியொன்றின் ஒளியின் வலுவை அளக்கப் பயன்படும் அலகு ஆகும். இதன் பெறுமானம் குவியத்தூரத்தின் தலைகீழ் அளவு மீற்றரில் அளக்கப்படுவதற்குச் சமமானதாகும். டையாப்ட்டரிற்கேன்று ஒரு சுருக்கக் குறியீடு அனைத்துலக முறை அலகுகள் பட்டியலில் சர்வதேச அளவில் இல்லை. பெர்டினாண்ட் மோனயர் எனும் பிரஞ்சு கண்நோய் நிபுணர் இந்த அலகை 872 ஆம் ஆண்டு அறிமுகம் செய்தார்.
பார்வை அளவையியலில்
குவியமில் குறைபாடுகளான கிட்டப் பார்வை, தூரப் பார்வை போன்றவற்றிற்கு கண் வைத்தியரால் எழுதப்படும் மருந்துக்குறிப்பில் டையாப்ட்டர் பயன்படுத்தப்படுகிறது. குழிவு வில்லைகள் "எதிர்" பெறுமானத்தை உடையது, கிட்டப் பார்வையைச் சரிசெய்ய பயன்படுத்தப்படுகிறது. குவிவு வில்லைகள் "நேர்" பெறுமானத்தை உடையது, தூரப்பார்வையை சரிசெய்யப் பயன்படுகிறது. மிதமான மையோபியா (கிட்டப் பார்வை) கண்ணிற்கான வில்லையின் பெறுமானம் -1.00 இலிருந்து -3.00 வரையாகும், அதேநேரத்தில் தூரப்பார்வைக்கு +1.00 - +3.00 ஆகும்.
உசாத்துணைகள்
பகுப்பு:ஒளியியல்
வெண்பா நாயகம்
தமிழ் உலகில் இன்று தலைசிறந்த சித்திரக்கவிகளையும் குறிஞ்சிச் சுவையையும் நமக்கு அளித்திருப்பவர்கள் இலங்கை வெலிகமாவைச் சார்ந்த பெரும் மதிப்பிற்குரிய ஞானமகான் கலீல்அவுன் நாயகம் அவர்கள்.இவர்களை பன்னாடுகளில் வாழக்கூடிய இஸ்லாமியர்கள் இவர்கள் கூறும் ஞான உபன்னியாசங்களை கேட்டு பின்பற்றி வருகிறார்கள். பதினைந்துக்கும் அதிகமான தமிழ் நூட்கள் எழுதி உள்ள இவர்கள் தாகிபிபரம் எனும் ஞானகிரந்தத்தையும் எழுதி வெளியிட்டுள்ளார்கள்.
இந்தியாவில் பொருளாதார தாக்கம் கொரோனாவைரசுத் தொற்று
2020 இந்தியாவில் பொருளாதார தாக்கம் கொரோனாவைரசுத் தொற்று (Economic impact of the COVID-19 pandemic in India)' என்பது இந்தியாவில் கொரோனாவைரசுத் தொற்று காரணமாக பொருளாதர சீர்குலைவு பற்றியதாகும். 2020 நிதியாண்டின் நான்காம் காலாண்டில் இந்தியாவின் வளர்ச்சி 3.1% ஆக குறைந்து. என்று புள்ளிவிவர அமைச்சகம் தெரிவித்துள்ளது. இந்திய அரசாங்கத்தின் தலைமை பொருளாதார ஆலோசகர், இந்த வீழ்ச்சி முக்கியமாக இந்திய பொருளாதாரத்தில் கொரோனா வைரஸ் தொற்றுநோயால் ஏற்படுகிறது என்று கூறினார். குறிப்பாக இந்தியாவும் தொற்றுநோய்க்கு முந்தைய மந்தநிலையைக் கண்டது, உலக வங்கியின் கூற்றுப்படி, தற்போதைய தொற்றுநோய் "இந்தியாவின் பொருளாதாரக் கண்ணோட்டத்திற்கு முன்பே இருக்கும் அபாயங்களை பெரிதுபடுத்தியுள்ளது".
வெண்பா நாயகம்
பகுப்பு:இசுலாமிய அறிஞர்கள்
இந்தியாவில் பொருளாதார தாக்கம் கொரோனாவைரசுத் தொற்று
27 மார்ச் அன்று மூடிச் முதலீட்டாளர்கள் சேவை (Moody's) 2020 ஆம் ஆண்டிற்கான இந்தியாவின் மொத்த உள்நாட்டு உற்பத்தியின் வளர்ச்சி குறித்த மதிப்பீட்டை 5.3% முதல் 2.5% வரை என்று திருத்தியது. ஃபிட்ச் மதிப்பீடுகள் இந்தியாவின் வளர்ச்சிக்கான மதிப்பீட்டை 2% ஆக மாற்றியமைத்தது. 'இந்தியா மதிப்பீடுகள் மற்றும் ஆராய்ச்சி' FY21 மதிப்பீட்டை 3.6% ஆகக் குறைத்தது. ஏப்ரல் 2020 இல், உலக வங்கி மற்றும் மதிப்பீட்டு முகவர் நிறுவனங்கள் 2021 ஆம் நிதியாண்டிற்கான இந்தியாவின் வளர்ச்சியைக் குறைத்துவிட்டன, 1990 களில் இந்தியாவின் பொருளாதார தாராளமயமாக்கலுக்குப் பின்னர் மூன்று தசாப்தங்களில் இந்தியா கண்ட மிகக் குறைந்த புள்ளிவிவரங்கள். ஏப்ரல் 12, 2020 அன்று, தெற்காசியாவை மையமாகக் கொண்ட உலக வங்கி அறிக்கை, இந்தியாவின் பொருளாதாரம் நிதியாண்டு 21 க்கு 1.5% முதல் 2.8% வரை அதிகரிக்கும் என்று எதிர்பார்க்கப்படுகிறது. thumb| கீரைகள், அத்தியாவசிய விநியோக சங்கிலிகள் மற்றும் தளவாடங்கள் விற்பனையாளர். பூட்டுதலின் கீழ் வாழ்க்கை. பெங்களூர் வசந்தம் 2020. alt=|thumb|220x220px| பங்குச்சந்தை குறியீடுகள்: [[மும்பை பங்குச் சந்தை (1 சனவரி 2015 முதல் 1 செப்டம்பர் 2020 வரை) ]]
ஏற்றுமதி மற்றும் இறக்குமதி
ஏப்ரல் 2020 இல் இந்தியாவின் ஏற்றுமதி ஆண்டுக்கு -36.65% குறைந்துள்ளது, alt=|மையம்|thumb|450x450px| கடந்த ஆண்டு இதே காலப்பகுதியுடன் ஒப்பிடும்போது 2020 ஏப்ரலில் இந்தியாவின் ஏற்றுமதி பல துறைகளில் சரிந்தது.